http___www.healthdesigns.com_avogel-sinus-relief-120-tablets.xml
http___forum.burek.com_izbeci-upalu-sinusa-t188684.topicseen.html_1.xml
1.1 1.2 1.3 1.4 1.5
Sinusitis is an inflammation of the mucous membrane coating of the sinus cavities. In most cases, an infection of the nasal cavity (rhinitis) with swelling of the mucosa and consequent obstruction of the nose and sinuses are the initiating factors. Allergic reactions of the mucous membrane accompanied by the formation of polyps, frequently contribute to the development of sinusitis. A humid, damp and cold climate, large temperature fluctuations, and heavy air pollution can contribute to the development of sinus infections. Vogel Sinus Relief acts on symptoms of nasal congestion and pressure, sinus congestion, inflamed sinuses, sinus headaches.
1.1 2.1 2.2 3.1 3.2 4.1 5.1 6.1 7.1 8.1 8.2 8.3 9.1 10.1 10.2 11.1 11.2 12.1 12.2 12.3 13.1 13.2 14.1 15.1 15.2 15.3 16.1 16.2 16.3 17.1 17.2 18.1 19.1 19.2 20.1 21.1 22.1 23.1 24.1 25.1 26.1 27.1 28.1 29.1 30.1 31.1 32.1
Upala sinusa Upalu sinusa moramo odmah započeti liječiti konzervativnom terapijom koja uključuje dekongestivne kapljice za nos nekoliko puta na dan da se omogući pražnjenje sekreta iz nosa i sinusa, te tablete protiv bolova. Antibiotike liječnik propisuje ciljano u slučaju bakterijske upale sinusa.Što su sinusi? Paranazalni sinusi su zrakom ispunjene šupljine u kostima lubanje, koje su nastale da bi smanjile ukupnu težinu kostiju glave. Smješteni su u kostima koje okružuju nosnu šupljinu i uključuju: * Frontalne sinuse u kostima iznad obrva * Maksilarne sinuse u kostima obraza * Etmoidne sinuse u kostima iza nosnog grebena i između očiju * Sfenoidne sinuse u kostima iza etmoidnih sinusa u stražnjim regijama nosa Sinusi su prekriveni sluznicom koja izlučuje sekret. Zrak ulazi u sinuse kroz male otvore u kostima koji omogućuju komunikaciju sa nosnom šupljinom. Ako bilo koji od tih otvora bude blokiran zbog zadebljanja sluznice, zrak ne može ulaziti u sinuse, a istovremeno sekret koji se stvara u sinusima ne može više izlaziti van i takvo stanje sa naziva upala sinusa.Zašto nastaje upala? Upalu sinusa može izazvati bilo koji uzročnik koji dovodi do zadebljanja sluznice nosa i sinusa, što ima za posljedicu blokadu prirodnih otvora i nemogućnost normalnog pražnjenja sekreta iz sinusa. Uzrok zadebljanja sluznice mogu biti razni, od bakterija i virusa do alergije, te raznih kemijskih iritansa. Blokadu normalnog pražnjenja sinusa, a time i posljedičnu upalu može izazvati i iskrivljena nosna pregrada, kao i nosni polipi.Što može pogodovati nastanku upale? Većina slučajeva upale sinusa započinje običnom prehladom, koja je uzrokovana virusima. Ta virusna prehlada ne uzrokuje simptome upale sinusa, ali izaziva upalu sluznice sinusa. Prehlada i upala sinusa najčešće spontano nestanu u dva tjedna. Međutim, u nekim slučajevima takva upala, koja dovodi do pojačanog stvaranja sekreta i zadebljanja sluznice nosa i sinusa može dovesti do blokade otvora sinusa. Kada otvori sinusa postanu preuski za normalno pražnjenje, sekret se zadržava u sinusima i na taj način stvara plodno tlo za ubrzano razmnažanje bakterija. Većina ljudi ima nekoliko vrsta bakterija prisutnih tijekom čitave godine na sluznici gornjeg dišnog sistema, koje ne izazivaju nikakve probleme dok ne padne imunitet čitavog tijela ili pražnjenje sinusa bude blokirano prehladom ili drugim uzrokom. Tako bakterije koje su inače bezopasne, sada mijenjaju svoj karakter i postaju uzročnici upale. Kako se prehlada najčešće javlja zimi (duži boravak u zatvorenim prostorima sa suhim zrakom, smanjena raznolikost prehrane bogate vitaminima), pojava upale sinusa je također najčešća u tom dijelu godine.Akutna i kronična upala Upale sinusa se mogu podijeliti prema dužini trajanja bolesti na: akutne, subakutne i kronične. Akutna upala sinusa je svaka ona koja traje manje od 4 tjedna, subakutnoj je trajanje 4 - 12 tjedana, a kronična traje od 12 tjedana na više. Sva tri tipa bolesti imaju jednake simptome, a razlikuju se samo po dužini trajanja.Uzročnici Akutni sinusitis je najčešće uzrokovan virusnom prehladom koja dovodi do upale i oštećenja sluznice sinusa, na kojoj se zatim počinju razmnažati bakterije koje su tu prisutne. To su u većini slučajeva Haemophilus influenzae, Streptococcus pneumoniae, Staphylococcus aureus i Moraxella catarrhalis. Mnogo rjeđe uzrok akutne upale može biti gljivična infekcija, no radi se o ljudima sa oslabljenim imunitetom uzrokovanima drugim bolestima koje jako iscrpljuju čitavi organizam. Uzrok kroničnog sinusitisa je vrlo raznolik, a uključuje astmu, alergiju na razne uzročnike iz okoline, nealergijske vazomotorne upale nosa, opstrukciju nosa i otvora sinusa zbog iskrivljenja nosne pregrade ili nosnih polipa, pojava nakon traume lica sa lomom kostiju. Simptomi Najčešći simptomi upale sinusa su: glavobolja, bol, osjetljivost i oteklina u području oko očiju, obraza, nosa i čela, začepljen nos sa pratećim zeleno - žutim sekretom, osjećaj punoće i pritiska u licu koji se pogoršava kod naginjanja prema naprijed, temperatura, opća slabost i umor, smanjen osjećaj mirisa, bol koja se širi u zube.Antibiotici - kada ih primijeniti Nakon postavljanja dijagnoze potrebno je ustanoviti da li se radi o virusnoj upali ili su uzročnik bakterije. Zbog toga je potrebno kod prvog pregleda bolesnika napraviti bris nosa i pomoću bakteriološkog nalaza (koji je u pravilu gotov unutar 48 sati) odrediti vrstu bakterijskog uzročnika i antibiotik na koji je osjetljiv, te započeti sa odgovarajućom antibiotskom terapijom. Bez obzira na uzrok upale sinusa, potrebno je odmah započeti sa konzervativnom terapijom koja uključuje dekongestivne kapljice za nos nekoliko puta na dan da se omogući pražnjenje sekreta iz nosa i sinusa, te tablete protiv bolova. Da bi bilo učinkovito, izuzetno je važno pravilno kapanje nosa, koje se izvodi na sljedeći način: bolesnik legne na leđa, glavu zabaci jako unatrag i nagne na desnu stranu te nakapa kapljice u desnu nosnicu i ostane u tom položaju 1 minutu, potom nagne glavu lijevo i ponovi postupak sa lijevom nosnicom.Kako si pomoći - praktične napomene Ukoliko ste skloni pojavi upale nosa i sinusa, nekoliko mjera može pomoći u smanjenju rizika za pojavu upale: * smanjite mogućnost dobivanja respiratornih infekcija - izbjegavajte kontakt sa ljudima koji su prehlađeni, perite često ruke, posebno prije jela. * izbjegavajte zadimljene prostorije i zagađen zrak - duhanski dim i zagađenost u zraku iritira sluznicu gornjih dišnih putova i može pogodovati upali * pripazite na vlažnost u prostorijama u kojima boravite (pogotovo u zimskim mjesecima) - ako je zrak u prostoriji suh (centralno grijanje), često provjetravanje i ovlaživanje zraka može pomoći u prevenciji upale * ograničite konzumiranje alkohola - u većim količinama alkohol može uzrokovati oticanje sluznice nosa i sinusa, te time pogodovati nastanku upale Ako dobijete upalu sinusa, nekoliko mjera može pomoći u olakšavanju tegoba: * inhalacije nosa - inhaliranje parama kamilice ili kupanje u vrućoj vodi i udisanje vrućeg, vlažnog zraka * primjena toplih obloga - vlažan, topao ručnik preko nosa, obraza i očiju pomoći će smanjiti bol * obilno uzimanje tekućine - puno tekućine omogućuje razrjeđivanje gustog sekreta u nosu i sinusima i olakšava njegovo izbacivanje * izbjegavajte konzumiranje alkohola - alkohol može pogoršati otok sluznice nosa i sinusa i tako dodatno otežati pražnjenje sekreta.Izvor : Pliva Zdravlje